open-index/open-wikipedia-markdown huggingface dataset:
Maavärit

**Maavärit** ovat yleensä luonnosta peräisin olevia pigmenttejä. Maavärejä on käytetty eri puolilla maailmaa esihistoriallisista ajoista lähtien muun muassa kehon värjäämiseen ja luolamaalauksiin. Luolamaalauksissa käytettiin jo 35 000 eaa. okravärejä, kuten keltaista okraa ja punamultaa. Pisimpään on käytetty rautaoksidipitoista punamultaa.

Ilmeisesti jo paleoliittisellä kaudella tunnettiin kalsinointitekniikka, jolla saatiin keltaisista ja ruskeista, siennoista ja umbrista punaista väriä. Rautaoksidipigmenttejä opittiin 1600–1700-luvulla valmistamaan synteettisesti.

## Yleisimmät maavärit
Yleisimmät maavärit ovat okra, sienna ja umbra, jotka ovat saaneet nimensä löytöpaikan, kuten Sienan tai Umbrian mukaan. Useimmista maaväreistä on olemassa raaka ja poltettu sävy. Poltetut maavärit ovat usein punasävyisiä, kuten poltettu punasavi tai terrakotta. Tunnettuja ja pitkään käytössä olleita perusmaavärejä ovat siten raaka sienna, poltettu sienna, raaka umbra ja poltettu umbra.

Maavärit ovat hinnaltaan suhteellisen edullisia, valonkestäviä ja muutenkin hyvin säilyviä. Öljyväreinä ne myös kuivuvat nopeahkosti.
Maaväreillä tarkoitetaan toisinaan myös ruskeasävyisiä värejä ja murrettua väriskaalaa yleensä.

## Muu kuin maalauskäyttö
Maavärejä, myös mangaanioksidia ja hiiltä, on käytetty muun muassa ruoan säilytysaineina ja lääkkeissä.

## Lähteet
* Coloria.net

### Viitteet
Hän pukee sinut huntuun

**Hän pukee sinut huntuun** on Mustat Enkelit -yhtyeen single, joka ilmestyi elokuussa 2009. Kappale on Markku Petanderin säveltämä ja Mikko Karjalaisen sanoittama. Karjalainen on sanoittanut myös Anne Mattilan "Perutaan häät" -laulun.

## Kappaleet

# Hän pukee sinut huntuun (Säv. Markku Petander, san. Mikko Karjalainen)

## Lähteet
* Mustat Enkelit - Uutiset
The Order of the Stick

**The Order of the Stick** (**OOTS**) on Rich Burlew'n luoma verkkosarjakuva. Sarjassa seikkailevat hahmot ovat tikku-ukkoja. Sarjakuva parodisoi pöytäroolipelejä ja erityisesti ''Dungeons & Dragonsia''. Juoni kertoo ilkeän lichin ja sarjakuvan sankareiden välisestä taistelusta.

Verkkosarjakuvaa on ilmestynyt yli 1 000 episodia. Saavutetun suosion ansiosta sarjakuvasta on painettu myös paperisia versioita.

## Lähteet

## Aiheesta muualla
* The Order of the Stick
Lützen

**Lützen** on kaupunki itäisessä Saksassa Saksi-Anhaltin osavaltiossa. Vuoden 2011 väestönlaskennassa siellä oli 9&nbsp;164 asukasta.

## Historia
Kaupunki on tullut tunnetuksi kahdesta sen lähellä käydyistä taisteluista. Kolmikymmenvuotisessa sodassa vuoden 1632 taistelussa ruotsalaiset voittivat Albrecht von Wallensteinin joukot. Taistelussa kaatui kuitenkin Ruotsin kuningas Kustaa II Adolf. Kuudennen liittokunnan sodan taistelussa puolestaan Napoleonin joukot voittivat preussilaiset ja venäläiset.

## Lähteet

## Kuvia


File:Lützen 005, Stadtkirche St. Viti.jpg|Kaupunginkirkko St. Viti
File:Schloss Lützen 006.jpg|Lützenin linna
Dahadajevin piiri

**Dahadajevin piiri** (, dargiksi Дахадаевла район, *Dahadajevla raion*) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1&nbsp;450 neliökilometriä. Asukkaita on 37&nbsp;600 henkeä (vuonna 2009).

Dahadajevin piiri sijaitsee Dagestanin kaakkoisosan vuoristoseudulla. Pohjoisessa se rajoittuu Akušan, koillisessa Sergokalan, kaakossa Kaitagin, lounaassa Agulin ja luoteessa Kulin piireihin. Nimensä piiri on saanut vuonna 1918 ammutun bolševikkijohtajan Magomed-Ali Dahadajevin mukaan.

Piiriin kuuluu Kubatšin kaupunkimainen taajama ja 25 kylähallintoa. Kaikkiaan asutuskeskuksia on 66. Hallinnollinen keskus on Urkarahin kylä. Asukkaista 99,1 % on dargeja ja 0,8 % lakeja. Kubatšissa ja sen lähikylissä puhutaan kubatšia, jota pidetään yleensä dargin murteena, mutta toisinaan myös itsenäisenä kielenä.

Tärkeimmät elinkeinot ovat karjanhoito sekä viljakasvien ja viinirypäleiden viljely. Kubatšissa on taide-esineitä valmistava tuotantolaitos. Myös matkailua on pyritty kehittämään. Piirin ongelmia ovat korkea työttömyys ja järjestäytynyt rikollisuus.

Seudun ainutlaatuisen luonnon lisäksi nähtävyyksiin kuuluvat pronssikautiset kalliomaalaukset sekä vuoristokylien keskiaikainen arkkitehtuuri kivirakennuksineen, moskeijoineen ja vartiotorneineen.

Paikallislehtenä ilmestyy darginkielinen *Šila gjamru* ('Maaseudun elämä').

## Lähteet

## Aiheesta muualla
* Dahadajevin piirin sivusto
Rich Burlew

**Rich Burlew** (s. 1. syyskuuta 1974) on yhdysvaltalainen kirjailija, sarjakuvapiirtäjä ja -käsikirjoittaja, joka on parhaiten tunnettu verkkosarjakuvastaan *[[The Order of the Stick]]*. Hän on myös kirjoittanut joitakin teoksia Wizards of the Coastin tunnettuun fantasia-aiheiseen roolipeliin Dungeons & Dragons. Hän omistaa Giant in the Playground -nimisen () kustantamon, joka perustettiin julkaisemaan hänen omia sarjakuviaan.

## Aiheesta muualla
* Giant in the Playground
Aleksei Jelisejev

**Aleksei Stanislavovitš Jelisejev** (, s. 13. heinäkuuta 1934 Žizdra, Neuvostoliitto) on neuvostoliittolainen kosmonautti. Hän lensi kolme avaruuslentoa: Sojuz 5, Sojuz 8 ja Sojuz 10.

Jelisejev valmistui insinööriksi Moskovan Bauman-instituutista ja toimi Sergei Koroljovin alaisuudessa, jota kautta hänet valittiin kosmonautiksi. Hän siirtyi avaruusohjelmasta eläkkeelle vuonna 1985 ja toimi sen jälkeen muutaman vuoden Bauman-instituutin johdossa. 

## Aiheesta muualla
Kerrosmaalaus

**Kerrosmaalauksessa** maalaus rakennetaan useammasta kuin yhdestä maalauskerroksesta. Alus- ja päällemaalauksen ohella voidaan käyttää useampaa kuin kahta värikerrosta. Alusmaalausta voisi verrata musiikin bassorytmiin, jolloin päällemaalaus vastaisi päälle soitettua sooloa.

## Kerrosmaalauksen työtapoja

Kerrosmaalaus voi olla harkittua ja perustua tiettyyn eri periaatteilla maalattuja kerroksia käyttävään maalaustapaan, mutta useinkaan kerrosmaalauksessa ei noudateta ankaraa järjestelmää. Maalaus voi alkaa vähemmän suunnitellusti alla prima-kertamaalauksena, joka työskentelyn jatkuessa muuttuu kerrosmaalaukseksi. Kun ensimmäinen maalauskerros on kuivunut, maalataan paksummilla väreillä muutoksia ja korjauksia, kunnes saavutetaan toivottu tulos. Kun uusi maalauskerros lisätään edellisen kerroksen ollessa vielä kostea, on kyseessä märkää märälle -maalaus.

Tavallisimmin ensin tehdään valkoinen pohjustus. Pohjustuksen päälle tehdään piirustus, jos se on tarpeen ja jatketaan alusmaalauksella. Päällemaalauksen jälkeen vuorossa on vernissaus. Varsinaista kerrosmaalausta ei käytetä esimerkiksi freskomaalauksessa, joka tehdään periaatteessa yhdellä maalauskerralla, vaikka maalauskerroksia voi olla enemmän kuin yksi. Freskomaalauksessa värikerrokset kuitenkin sekoittuvat toisiinsa, eivätkä ne jää erillisiksi. Öljyllä, temperalla, akvarellilla tai akryylillä maalatessa kerroksia voi olla enemmän. Kussakin maalauksessa käytettyjä kerroksia voidaan tutkia röntgen- ja infrapunasäteillä.

Alla prima -maalauksessa piirustusta, valöörejä ja värejä työstetään yhtä aikaa, mutta kerrosmaalaus perustuu työnjaon periaatteeseen. Kerroksittain työskennellessä esityö tehdään usein alusmaalauksessa. Joillakin taiteilijoilla alusmaalauksen piirustus ja valoorien hahmottelu voi olla yksityiskohtaista, toiset taas maalaavat suuria pintoja summittaisesti esiin.

Tavallisesti alusmaalaus on himmeämpi, jolloin vahvat värit sekä valot ja varjot maalataan päällemaalauksessa. Alusmaalaus on mieluiten eri tummuusastetta tai väriä kuin myöhempi kerros. Vastavärisen alusmaalauksen päälle maalatessa sävyt taittuvat hieman, tai valokohtia korostetaan tummemmilla pohjakerroksilla. Pohjasävy tai imprimituuri jää usein näkymään varjoissa tai siirtymäkohdissa.

## Kerrosmaalauksen historiaa

Monet taidehistorian koulukunnat ovat maalanneet kerroksittain. Tärkeä muutos tässä suhteessa tapahtui renessanssin aikoihin, kun valkoinen maalauspohja korvattiin tummemmalla alusmaalauksella. Etenkin venetsialaiset maalarit suosivat tummaa pohjamaalausta, samoin Rembrandt myöhemmin barokin aikaan. Vanhoilla mestareilla alusmaalaukseen sisältyi piirustus, päämuodot, vaaleiden ja tummien pintojen hahmottelu ja yleensä maalauksen käsityöpuoli, jonka oppilaat saivat usein tehdä. Mestarit maalasivat alusmaalauksen päälle hieman alla priman tapaan, jolloin on mahdollista tavoittaa tuore ilme.

## Lähteet
Lämmitystarveluku

**Lämmitystarveluku** (myös **astepäiväluku**) on sisä- ja ulkolämpötilojen erotuksien ja tietyn ajanjakson tulon summa . Sen avulla eri toteutuneiden lämmitysenergioiden kulutukset saadaan vertailukelpoisiksi keskenään. Lämmitystarveluvun käyttö rakennuksen lämmitystarpeen arvioinnissa perustuu siihen, että rakennuksen lämpöenergian kulutus on lähes suoraan verrannollinen sisä- ja ulkolämpötilojen erotukseen. Yleisimmin käytetään lämmitystarvelukua S17, joka lasketaan oletetun +17&nbsp;°C sisälämpötilan ja ulkolämpötilan vuorokausikeskiarvojen erotuksen perusteella.

Lämmitystarveluvun laskennassa mukaan otetaan päivät, jolloin ulkolämpötila on syksyllä joulukuun loppuun saakka alle 12 astetta ja tammikuun alusta kesään alle kymmenen astetta. Keväällä Aurinko lämmittää enemmän, ja tämän takia käytetään kahta eri arvoa.

## Lähteet
Music Everywhere

**Music Everywhere** on Anna Abreun 21. lokakuuta 2009 julkaistun kolmannen albumin *[[Just a Pretty Face?]]* ensimmäinen single. Kappale sai ensisoittonsa The Voicella 5. elokuuta 2009. Digitaalisesti single julkaistiin 10. elokuuta 2009, ja fyysisesti se oli ostettavissa kahta päivää myöhemmin 12. elokuuta. ”Music Everywhere” on genreltään Abreun ensimmäinen elektro-eurodance-tyylinen kappale.

”Music Everywhere” on Patric Sarinin ja tuottaja Rauli "Rake" Eskolinin käsialaa, jotka ovat tuttu tekijätiimi myös Abreun aiemmilta levyiltä. 

## Kappaleet
;CD-single / Digitaalinen
# Music Everywhere 03:08

;Digitaalinen International-versio
# Music Everywhere (JS16 Remix)
# Music Everywhere (Alt Version)
# Music Everywhere (JS16 Remix Extended)

## Listasijoitukset

## Musiikkivideo

Kappaleen musiikkivideon on ohjannut lähinnä valokuvaajana tunnettu Mikko Harma.

Videon alussa Anna, tukka hieman sekaisin, astelee ulos asuntovaunusta aamutakki päällä, jonka jälkeen Anna istutetaan meikattavaksi. Tämän jälkeen videossa Annalla nähdään eri vaatteita ja tyylejä. Anna on itse kertonut, että videon mustavalkoiset osuudet ovat niin sanottuja "making-of"-osuuksia, kun taas värilliset ovat itse todellista videota. Anna nähdään myös moottoripyörän selässä sekä Hummer-limusiinin sisällä tanssimassa.

Video on suurimmaksi osaksi kuvattu Malmin lentokentällä Helsingissä.

## Lähteet
Jevgeni Hrunov

**Jevgeni Vasiljevitš Hrunov** (; 10. syyskuuta 1933 Prudy, Tulan alue, Neuvostoliitto – 19. toukokuuta 2000 Moskova, Venäjä) oli neuvostoliittolainen kosmonautti, joka lensi Sojuz 5-/Sojuz 4 -avaruuslennolla.

Hrunov oli tekniikan kandidaatti (1971), Neuvostoliiton asevoimissa eversti, sai Neuvostoliiton sankarimitalin vuonna 1969.

Avaruusohjelmasta eläkkeelle siirryttyään vuonna 1980 hän toimi vuoteen 1989 asti ulkoasiain komiteassa.

## Aiheesta muualla
Karoliina Kaasalainen

**Silja Karoliina Kaasalainen** (s. 1. huhtikuuta 1988 Vantaa) on suomalainen kävelijä. Hän edustaa Lapuan Virkiää ja häntä valmentaa Juhani Kaasalainen. Vuoteen 2020 saakka hän edusti  Nokian Urheilijoita.

Alle 18-vuotiaiden MM-kisoissa 2005 Kaasalainen oli 5&nbsp;000 metrin kävelyssä neljästoista ja alle 20-vuotiaiden MM-kisoissa 2006 hän oli 10&nbsp;000 metrin kävelyssä kuudestoista. Alle 20-vuotiaiden EM-kilpailuissa 2007 hän sijoittui 10&nbsp;000 metrin kävelyssä neljänneksitoista. Alle 23-vuotiaiden EM-kilpailuissa 2009 hän sijoittui 20 kilometrin kävelyssä seitsemänneksi. 

Hän on saavuttanut 10 kilometrin kävelyssä SM-kultaa vuosina 2007, 2009, 2011 ja 2012, SM-hopeaa vuonna 2008 ja SM-pronssia vuonna 2014. 20 kilometrin kävelyn Suomen-mestaruuden hän voitti vuonna 2012. Hän voitti viestijuoksun SM-kilpailuissa kultaa 3&nbsp;×&nbsp;3&nbsp;000&nbsp;metrin kävelyssä 2021. Sisäratojen SM-kilpailuissa hän on saavuttanut 3 000 metrin kävelyssä kultaa vuosina 2008–2010.

Hän on osallistunut Suomi–Ruotsi-maaotteluun vuosina 2005, 2006, 2007, 2008, 2009, 2011, 2012 ja 2014 lajin ollessa 5&nbsp;000 metrin kävely. Hän voitti maaottelun vuosina 2007, 2009 ja 2012.

## Lähteet
*
Thomás Xenákis

**Thomás Xenákis** (; 30. maaliskuuta 1875 &ndash; 7. heinäkuuta 1942 Orange, Kalifornia, Yhdysvallat) oli kreikkalainen voimistelija ja olympiamitalisti. Hän osallistui Ateenan olympialaisiin 1896, joissa hän voitti hopeaa sekä köysikiipeilystä että nojapuiden joukkuekilpailusta.

## Lähteet

 

## Aiheesta muualla
*
HMS Repulse

**HMS Repulse** on ollut kahdentoista Britannian Kuninkaallisen laivaston aluksen nimenä:
*Repulse (1595), 50-tykkinen kaljuuna
*HMS Repulse (1747), 32-tykkinen viidennen luokan alus
*HMS Repulse (1779), 10-tykkinen kutteri
*HMS Repulse (1780), 64-tykkinen kolmannen luokan linjalaiva
*HMS Repulse (kutteri,1780), 12-tykkinen kutteri
*HMS Repulse (1794), 4-tykkinen alus
*HMS Repulse (1803), 74-tykkinen Repulse-luokan kolmannen luokan linjalaiva
*HMS Repulse (1868), Bulwark-luokan taistelulaiva
*HMS Repulse (1892), Royal Sovereign -luokan taistelulaiva
*HMS Repulse (1916), Renown-luokan taisteluristeilijä
*HMS Repulse (S23), Resolution-luokan ydinsukellusvene
Yumi Hotta

**Yumi Hotta** () on japanilainen mangaka, joka tunnetaan parhaiten mangan *[[Hikaru no Go]]* -käsikirjoittajana. Sarjaa tehdessään hän työskenteli yhdessä Takeshi Obatan kanssa, joka toimi sarjan piirtäjänä.

## Lähteet

## Aiheesta muualla
* 
*
Andrijan Nikolajev

**Andrijan Grigorjevitš Nikolajev** (, 5. syyskuuta 1929 – 3. heinäkuuta 2004) oli neuvostoliittolainen kosmonautti.

Nikolajev lensi kaksi avaruuslentoa: Vostok 3 ja Sojuz 9. Elokuussa 1962 hän oli ensimmäinen ihminen, joka puhui televisiolähetyksessä avaruudesta. 3. marraskuuta 1963 hän meni naimisiin kosmonautti Valentina Tereškovan kanssa. Perheeseen syntyi ennen avioeroa tytär Jelena. Jelena Andrijanovna Nikolajevasta tuli ensimmäinen lapsi maan päällä, jonka vanhemmat olivat käyneet avaruudessa. Jelena-tytär syntyi keisarinleikkauksella 8. kesäkuuta 1964 Moskovassa.

Nikolajev oli paikalla, kun Leonid Brežnev yritettiin murhata. Nikolajev oli etniseltä taustaltaan tšuvassi. Hän siirtyi eläkkeelle kosmonauttitehtävistä 26. tammikuuta 1982.

## Lähteet
* Gatland, Kenneth: *Avaruuslennot*. Suom. Sakari Ahlbäck. Otava, Helsinki, 1968

### Viitteet
Boris Volynov

**Boris Valentinovitš Volynov** (; s. 18. joulukuuta 1934 Irkutsk) on entinen neuvostoliittolainen kosmonautti, joka lensi kaksi avaruuslentoa: Sojuz 5 ja Sojuz 21. Hän oli maailman ensimmäinen juutalainen avaruuslentäjä.

Volynov valmistui Neuvostoliiton sotilastekniikan akatemiasta ja yleni Neuvostoliiton ilmavoimien everstiksi. Hänen kosmonauttiuransa alkoi vuonna 1964 ja päättyi vuonna 1982.

## Aiheesta muualla
Tero Ojala

**Tero Mikael Ojala** (s. 12. toukokuuta 1986 Lohtaja) on suomalainen kymmenottelija. Hän edustaa Lohtajan Veikkoja. Häntä on valmentanut vuodesta 2004 lähtien Harri Yli-Kotila, jota ennen häntä valmensi Kimmo Ojala.

Ojala edusti Suomea alle 18-vuotiaiden MM-kisoissa 2003, jolloin hän sijoittui keihäänheitossa kymmenenneksi tuloksella 65,36 oltuaan karsinnan kahdeksas tuloksella 70,22.

Ojala voitti kultaa Kalevan kisoissa 2009 oteltuaan ennätyspisteensä 7648. Hän oli hopealla 2008, jolloin hän otteli 7381 pistettä. Kalevan kisoissa 2013 hän sai pronssia pistein 7172. Ojala voitti sisäratojen SM-kultaa 2012 oteltuaan seitsenottelussa pisteet 5360. SM-pronssia hän on saanut vuosina 2009 pistein 5438 ja 2013 tuloksella 5243.

## Ennätykset

**Ulkoradoilla**
*100 m 11,38 (2009)
*150 m 16,89 (2009)
*200 m 22,61 (2009)
*400 m 50,20 (2009)
*1 500 m 4.33,30 (2007)
*110 m aidat 15,49 (2014)
*Korkeus 191 (2004)
*Seiväs 490 (2009)
*Pituus 703 (2009)
*Kuula 14,15 (2009)
*Kiekko 45,21 (2014)
*Keihäs 70,04 (2007)
*10-ottelu 7648 (2009)

**Sisäradoilla**
*60 m 7,20 (2009)
*1000 m 2.48,93 (2009)
*1000 m (ylipitkä) 2.47,89 (2006)
*60 m aidat 8,57 (2012)
*Korkeus 192 (2008)
*Seiväs 484 (2005)
*Pituus 693 (2005)
*Kuula 14,29 (2009)
*Keihäs 64,68 (2006)
*7-ottelu 5438 (2009)

## Lähteet
*
Mevea

**Mevea Oy** on suomalainen simulointiohjelmia ja -tuotteita tarjoava yritys. Yrityksen päätuotteina ovat koulutus- ja tuotekehityssimulaattorit.

## Toimiala

**Virtuaalisuunnittelu**
*  Mevea on erikoistunut monikappaledynamiikan reaaliaikasimulointiin ja siihen perustuviin sovelluksiin
*  Asiakkaana tyypillisesti laitevalmistaja tai koulutusorganisaatio

**Tuotteet**
*  Koulutussimulaattorit
*  Tuotekehityssimulaattorit
*  Dynamiikan simulointiohjelmistot

## Historia
Mevea on perustettu Lappeenrannan Yliopiston spin-off yrityksenä vuonna 2005. 

## Aiheesta muualla
* Mevean kotisivut
Rafi Gavron

**Raphael Pichey ”Rafi” Gavron** (s. 24. kesäkuuta 1989 Hendon, Lontoo, Englanti) on englantilainen näyttelijä, joka tuli tunnetuksi Anthony Minghellan romanttisesta elokuvasta *[[Murto ja varkaus]]*.

## Elämä
Rafi Gavron syntyi Hendonissa, Middlesexissä, Pohjois-Lontoossa. Hän on amerikkalaissyntyisen kirjailijan Martha Picheyn ja Simon Gavronin poika. Hänellä on kaksi nuorempaa veljeä; Benjamin (1992) ja Moses (1996). 

Elokuvassa *Murto ja varkaus* Gavron näytteli Miroa, nuorta murtovarasta, joka käyttää parkour-tekniikkaa murtautuakseen rakennuksiin. Gavron joutui tekemään elokuvassa monia vaikeita fyysisiä temppuja. Hän sai roolistaan British Independent Film Awards -palkintoehdokkuuden lupaavana tulokkaana.

Elokuvassa *[[Nick and Norah's Infinite Playlist]]* hän näytteli Deviä.

Gavron oli myös Iain Softleyn ohjaamassa elokuvassa *[[Mustesydän]]* (*Inkheart*) ja näytteli Farid-nimistä poikaa, jonka Mortimer "Mo" Folchart (Brendan Fraser) luki tarinaan Tuhannen ja yhden yön saduista.
Fatih Birol

**Fatih Birol** (s. 1958 Ankara, Turkki) on Kansainvälisen energiajärjestön (IEA)  pääjohtaja. 

Birol valmistui energiatekniikan kandidaatiksi Istanbulin teknillisestä korkeakoulusta ja suoritti ylemmän korkeakoulututkinnon ja tohtorintutkinnon energiataloudesta ja mallintamisesta Wienin teknillisessä korkeakoulussa. 

Hän työskenteli kuusi vuotta OPEC:ssä (*Organization of the Petroleum Exporting Countries*) Wienissä. 

Hän liittyi IEA:han vuonna 1995. Birol on toiminut Kansainvälisen energiajärjestön pääjohtajana vuodesta 2015. 

Hän on myös johtaja virastossa, joka on vastuussa energiapolitiikan ekonomisista analyyseista. Hän valvoo maailman tulevaisuuden energianäkymää (), mikä on IEA:n tärkein projekti ja se on tunnistettu maailman luotettavammaksi lähteeksi energiapolitiikassa. 

Birol opastaa IEA:n jäsenmaita energiaturvallisuudessa ja ilmastonmuutosongelmissa https://archive.today/20120708210530/http://in.reuters.com/article/businessNews/idINIndia-40516920090622. Hän on vastuussa juuri perustetusta IEA:n kaupallisen energian raadista, joka yhdistää monen suuren energiayhtiön johtajia, jotta he voivat sopia keskenään tulevista energiahaasteista.

Birol on saanut palkintoja Venäjän tiedeakatemiasta vuonna 2002 ja Yhdysvaltain energiayhtiöltä vuonna 2004 tunnustuksena panostuksestaan energiapolitiikkaan. Hän sai myös vuosittaisen IEA:n palkinnon panostuksestaa ammattiinsa () vuonna 2005.  

Itävallan tasavalta myönsi hänelle kultaisen kunniamitalin vuonna 2007 panostuksesta maailman energiaongelmien ratkaisemiseen.

## Lähteet

## Aiheesta muualla
*Fatih Birolin ''elämäkerta''
Takeshi Obata

**Takeshi Obata** (, s. 11. helmikuuta 1969 Niigata) on japanilainen mangaka. Hän ei tavallisesti kirjoita mangojaan itse vaan toimii yhteistyössä kirjoittajan kanssa, kuten Yumi Hottan kanssa *[[Hikaru no go]]ssa*. Obata on tunnettu yksityiskohtaisesta piirrosjäljestään.

Sarjakuvien lisäksi hän on suunnitellut hahmoja videopeliin *[[Castlevania Judgment]]*. Lisäksi Obata on kuvittanut Hiroshi Sakurazakan militaarista tieteisfiktiota käsittelevän *[[All You Need Is Kill]]* -romaanin mangaversion.

## Työt
* *[[Cyborg Jii-chan G]]*
* *[[Arabian Majin Bokentan Lamp Lamp]]* Susumu Sendon (kirjoittaja) kanssa
* *[[Rikito Densetsu -Oni wo Tsugu Mono-]]* Masaru Miyazakin (kirjoittaja) kanssa
* *[[Karakurizoshi Ayatsuri Sakon]]* Sharaku Maroun (kirjoittaja) kanssa
* *[[Hikaru no go]]* Yumi Hottan (kirjoittaja) kanssa
* *[[Death Note]]* Tsugumi Ōban (kirjoittaja) kanssa
* *[[Blue Dragon Ral Grad]]* Tsuneo Takanon (kirjoittaja) kanssa
* *[[Hello Baby]]* Masanori Moritan (kirjoittaja) kanssa
* *[[Uro-oboe Ouroboros]]* Nisio Isinin (kirjoittaja) kanssa
* *[[Castlevania Judgment]]* (hahmosuunnittelu)
* *[[Bakuman]]* Tsugumi Ōban (kirjoittaja) kanssa

## Lähteet
Richard Borcherds

**Richard Ewen Borcherds** (s. 29. marraskuuta 1959) on brittiläinen matemaatikko, joka on erikoistunut lukuteoriaan, ryhmäteoriaan sekä äärellisen ryhmän teoriaan, hänet on palkittu Fieldsin mitalilla vuonna 1998.

## Yksityiselämä
Borcherds syntyi Kapkaupungissa vuonna 1959. Puolen vuoden kuluttua hänen syntymästään perhe muutti Birminghamiin Isoon-Britanniaan. Hänen isänsä on fyysikko, ja hänellä on kolme veljeä, joista kaksi on matematiikanopettajia. Valmistuttuaan vuonna 1985 tohtoriksi hän toimi Cambridgen yliopistossa vaihtelevasti eri virka-asemissa. Borcherdsin merkittäviä ansioita on osallistuminen niiden teorioiden kehittämiseen, jotka yhdistävät ryhmäteorian muihin matematiikan aloihin.
Tomaattisammakko

**Tomaattisammakko** (*Dyscophus antongilii*) on heimoon Microphylidae ja tomaattisammakoiden sukuun kuuluva sammakko. Se on endeeminen Madagaskarilla. Vaaran uhatessa se puhaltaa itsensä täyteen ilmaa tai erittää limaa, joka aiheuttaa ihmisillä allergisia reaktioita.

## Koko ja ulkonäkö
Tomaattisammakkonaaraat kasvavat suuremmiksi kuin koiraat, jopa 10,5&nbsp;cm pitkäksi. Koiraat jäävät enintään 6,5&nbsp;cm:n mittaan. Suurimmat yksilöt voivat painaa jopa 230 grammaa.

Tomaattisammakon pää, jalat ja ruumis ovat kirkkaanpunaisia tai oransseja. Vatsa on kellertävä tai valkeahko. Kyljissä on mustat juovat. Lajin ruumis on vankka, se muistuttaa ulkomuodoltaan konnia. Nenä on suuri, ja silmät ovat kaukana toisistaan. Niissä on pienehköt ympyränmuotoiset pupillit. Tomaattisammakoiden raajat ovat lyhyet, joten ne eivät voi hyppiä suuria loikkia. Ne voivat kuitenkin kiivetä niillä kasviin tai puuhun.

## Levinneisyys ja elinympäristö
Tomaattisammakkoa tavataan vain Madagaskarin koillisosissa, jossa sitä tavataan suhteellisen laajalla alueella, joskin sen levinneisyysalue tunnetaan huonosti. Maroantsetran ympäristössä ja Ambatovakyn luonnonsuojelualueella se on suhteellisen yleinen.

Tomaattisammakko on sopeutuva laji, ja sitä tavataan sademetsissä, rannikkometsissä, uudismetsissä, pensaikoissa ja jopa kaupunkialueilla. Lisääntymiseen se tarvitsee ojia, tulva-alueita, soita ja paikallaan tai hyvin hitaasti virtaavia vesiä.

## Ravinto
Tomaattisammakot syövät hyönteisiä ja niiden toukkia, nilviäisiä, hyvin pieniä nisäkkäitä, muita sammakkoeläimiä ja kastematoja.

## Lisääntyminen
Maaliskuussa tomaattisammakot siirtyvät marskimaille, lammikoille tai muihin seisovavetisiin paikkoihin lisääntymään. Koiraat houkuttelevat naaraita luokseen äänellä, joka kuulostaa aivan kaakatukselta. Kutu koostuu 1&nbsp;000–1&nbsp;500 3&nbsp;mm läpimitaltaan olevasta munasta.

Jo 36 tunnin kuluessa kudusta, poikaset kuoriutuvat. 6–9 viikon kuluttua nuijapäät ovat 45–55&nbsp;mm pitkiä (häntä mukaan laskettuna). Tällöin niillä on kellertävä väri. Kun poikaset ovat noin 2&nbsp;cm pitkiä, ne muuttuvat punaisiksi.

## Uhat
Tomaattisammakoita uhkaa ensisijaisesti elinympäristöjen tuhoutuminen. Laji kärsii myös laittomasta pyynnistä ja kaupasta, sillä lajia halutaan lemmikisi huolimatta siitä, että laji on listattu CITES-sopimuksen Appendix I-liitteeseen. IUCN luokittelee lajin kuitenkin elinvoimaiseksi, koska se elää laajalla alueella ja sietää elinympäristöjen muuttumista sekä sen yksilömäärä on todennäköisesti suuri.

## Lähteet
* Dyscophus antongilii, AmphibiaWeb

### Viitteet
Celebration (Madonnan albumi)

__NOTOC__
**Celebration** on Madonnan kokoelma-albumi, joka sisältää 34 aiemmin julkaistua kappaletta sekä kaksi uutta kappaletta, "Celebration" ja "Revolver (Feat. Lil Wayne)". Albumi julkaistiin Suomessa 23. syyskuuta 2009. Albumi nousi Euroopan albumilistan ykkössijalle ja pysyi siellä neljä viikkoa. Euroopassa albumia on myyty yli miljoona kappaletta ja maailmanlaajuisesti noin kaksi miljoonaa kappaletta. Suomessa se debytoi virallisen albumilistan toisella sijalla, ja pysyi listalla yhteensä 35 viikkoa.

## Kappaleet

### CD 1
#Hung Up
#Music
#Vogue
#4 Minutes (mukana Justin Timberlake & Timbaland)
#Holiday
#Everybody
#Like a Virgin
#Into the Groove
#Like a Prayer
#Ray of Light
#Sorry
#Express Yourself
#Open Your Heart
#Borderline
#Secret
#Erotica
#Justify My Love
#Revolver (mukana Lil Wayne)

### CD 2
#Dress You Up
#Material Girl
#La Isla Bonita
#Papa Don’t Preach
#Lucky Star
#Burning Up
#Crazy for You
#Who’s That Girl
#Frozen
#Miles Away
#Take a Bow
#Live to Tell
#Beautiful Stranger
#Hollywood
#Die Another Day
#Don’t Tell Me
#Cherish
#Celebration

### iTunes-bonuskappaleet
* It’s So Cool
* Celebration (Benny Benassi Remix Edit) 

## Arvostelut
* Metacritic: 84/100
* Allmusic: 
* Entertainment Weekly: A
* Pitchfork Media: 5.7/10

## Lähteet
Hanna Palamaa

**Hanna Elisabeth Palamaa** (s. 8. syyskuuta 1977 Helsinki) on entinen suomalainen seiväshyppääjä. Hän edusti Espoon Tapioita ja häntä valmensi Kari Kosola.

Hän saavutti Kalevan kisoissa kultaa vuonna 2003 tuloksella 400 cm. Hän voitti myös kaksi hopeaa, vuonna 2001 tuloksella 385 cm ja vuonna 2004 tuloksella 395 cm. SM-halleissa hän voitti kultaa vuonna 2004 tuloksella 400 cm. Suomi–Ruotsi-maaotteluun hän osallistui kolme kertaa, vuosina 2002, 2003 ja 2004. Hän oli neljäs sekä 2002 (410 cm) että 2003 (390 cm) ja jäi ilman tulosta 2004.

Hänen ennätyksensä ulkoradoilla on 410 cm, jonka hän hyppäsi Lappeenrannassa 18. elokuuta 2002. Sisäradoilla hänen ennätyksensä on Bowling Greenissä, Ohiossa 22. helmikuuta 2002 hypätty 411 cm.

## Lähteet
*
Hiroshi Gamō

**Hiroshi Gamō** (, 17. elokuuta 1962) on japanilainen mangaka, jonka tunnetuin manga on *[[Tottemo! Luckyman]]*. 

## Teokset
*Tottemo! Luckyman
*Boku wa Shonen Tantei Dan♪♪
*Bakabakashino!!

## Lähteet
Espanjankilpikonna

**Espanjankilpikonna** (*Testudo graeca*) on isokokoinen Euroopan ja Afrikan alueella elävä uhanalainen maakilpikonna. Sen maahantuontiin tarvitaan CITES-todistus.

Espanjankilpikonna kasvaa jopa yli 30&nbsp;cm pitkäksi. Se on levinnyt Etelä-Eurooppaan, Iraniin, Egyptiin, Libyaan sekä Marokkoon. Sillä on myös neljä alalajia.

Elinympäristö luonnossa on avoin, aromainen ja kivikkoinen maa. Yleensä se piiloutuu maakoloihin. Päivisin kilpikonna on  aktiivinen, kiipeilee ja kaivelee mielellään kuoppia. Ravinnoksi espanjankilpikonna syö lähinnä lehtiä, heiniä ja ruohoa.

## Lemmikkinä
Lemmikkinä espanjankilpikonnan hoitamiseen tarvitaan terraario ja ulkotarha. Ilman lämpötilan tulee olla 18&nbsp;°C (yöllä) ja 26&nbsp;°C (päivällä) välillä. Kylminä päivinä tulee käyttää kohdevalaisinta, jotta kilpikonna saa tarvittavan lämmön. Talvilevon aikana sekä syksyllä että keväällä kilpikonna on pidettävä terraariossaan.

## Katso myös
* Tunisiankilpikonna

## Lähteet

*

### Viitteet

## Aiheesta muualla
*Faunatar: Espanjankilpikonna (''Testudo graeca graeca'') 
*ITIS: Testudo graeca
Eteläsaamelaiset

**Eteläsaamelaiset** ovat saamelaisten alkuperäiskansaan kuuluva etninen ryhmä. Heidän alkuperäiskielellään eteläsaamella on noin 600 puhujaa. Norjassa eteläsaamelaisia on Pohjois-Trøndelagin läänissä sekä Helgelandissa Nordlandin läänissä ja Ruotsissa Taalainmaan ja Jämtlandin lääneissä. Parhaiten eteläsaamelainen kulttuuri on säilynyt Norjassa ja eritoten Snåsan ja Hattfjelldalin kunnissa. 

## Historia
Eteläsaamelaisten historiasta ei tiedetä paljon. Ei esimerkiksi tiedetä kuinka paljon eteläsaamelaisia on historian aikana ollut. Eteläsaamelaiset elivät metsästyksellä ja keräilyllä. Ensimmäiset kirjalliset maininnat eteläsaamelaisista ovat 1500-luvulta. Vuonna 1689 tapahtui yhteenotto eteläsaamelaisten ja norjalaisten välillä, saamelaiset tappoivat kaikki Nordlin kylän asukkaat. Norjalaiset tekivät vuorostaan kostoretkiä saamelaisten kimppuun. 1600-luvulta peräisin olevista lähteissä kerrotaan eteläsaamelaisten omaksuneen poronhoidon. Tämä johtui luultavasti väestönkasvusta jonka vuoksi metsästyksellä ei voinut enää elättää kaikkia. 1700-luvulta lähtien eteläsaamelaiset mainitaan teksteissä yhä useammin. 1700-luku johti myös lisääntyviin konflikteihin poronkasvattajien ja maanviljelijöiden välillä. 

1800-luvulla alkoivat norjalaistamistoimet saamelaisia ja kveenejä vastaan. Norjalaistamistoimet ja saamelaisten kulttuurin häviäminen nostatti kansallistunnetta saamelaisten joukossa. Eräs eteläsaamelainen saamelaisaktivisti oli Daniel Mortenson. Nykypäivänä eteläsaamelaiset ovat vaarassa kadota kulttuurin häviämisen seurauksena.

## Mytologia
Eteläsaamelaisilla oli muiden saamelaisten tapaan seitoja. Lisäksi eteläsaamelaisten tiedetään uhranneen esineitä, kuten rahoja, jumalille. Erikoinen piirre eteläsaamelaisten uhreissa oli karhujen uhraaminen. Norjan puolelta eteläsaamelaisten asuinaluetta on löydetty luolia täynnä karhunluita. Eteläsaamelaiset hautasivat usein itsensä mukana karhun hampaita tai muita sen luita.

## Lähteet

## Aiheesta muualla
Nobuhiro Watsuki

**Nobuhiro Watsuki** (, oik. , s. 26. toukokuuta 1970) on japanilainen mangaka. Hänen tunnetuin teoksensa on Rurouni Kenshin -manga. Hän on myös toiminut Takeshi Obatan avustajana ja ollut mukana videopeliprojekteissa.

Watsuki pidätettiin marraskuussa 2017 lapsipornon hallussapidosta. Hänen hallustaan löydettiin noin 100 lapsipornoaiheista DVD-levyä. Helmikuussa 2018 hänet tuomittiin 200&nbsp;000 jenin sakkoihin.

## Teokset
*Teacher Pon
*Hokuriku Yurei Kobanashi
*Crescent Moon in the Warring States
*Rurouni: Meiji Swordsman Romantic Story
*Rurouni Kenshin
*Kenshin Kaden
*Yahiko no Sakabatō
*Meteor Strike
*Gun Blaze West
*Buso Renkin
*Embalming -Dead Body and Bride-
*Embalming II -Dead Body and Bride-
*Embalming -The Another Tale of Frankenstein-

## Lähteet
Minna Kemilä

**Minna Kemilä** (s. 27. elokuuta 1970) on entinen suomalainen korkeushyppääjä. Hän edusti Oulun Pyrintöä ja häntä valmensi Eila Vartiainen-Maunu.

Hän saavutti Kalevan kisoissa hopeaa vuonna 1992 ja pronssia 1991. SM-viesteissä hän voitti hopeaa 4 x 100 metrillä vuonna 1992. SM-halleissa hän sai hopeaa 60 metrin aitajuoksussa vuonna 1993. Suomi–Ruotsi-maaotteluun hän osallistui kaksi kertaa, vuosina 1991 ja 1992, voittaen vuoden 1992 maaottelun tuloksella 189.

## Ennätykset

**Ulkoradoilla**
*200 m 25,45 (1990)
*100 m aidat 13,86 (1993)
*400 m aidat 64,17 (1991)
*Korkeus 189 (1991)
*Pituus 612 (1990)
*7-ottelu 5421 (1990)

**Sisäradoilla**
*60 m 7,71 (1993)
*60 m aidat 8,40 (1993)
*Korkeus 184 (1993)
*Pituus 596 (1993)
*5-ottelu 3702 (1989)

## Lähteet
*
Jorma Markos

**Jorma Kalevi Matikainen** (taiteilijanimi **Jorma  Markos**; 13. helmikuuta 1946 – 21. heinäkuuta 2017 Kotka) oli suomalainen iskelmälaulaja ja lauluntekijä.

Markoksen levytysura alkoi vuonna 1977 kokoelmakaseteilla. Hän teki paljon myös itse musiikkia säveltäen ja sanoittaen. Vuonna 1979 Markos teki Kalevi Nymanin kanssa yhdessä pitkäsoiton, joka laulettiin puoliksi. Sen jälkeen Markos aloitti oman uransa tehden pitkäsoittoja ja keikkaillen. Keikkailua Jorma Markos jatkoi aina viimeisiin elinvuosiinsa asti La Mer orkesterin kanssa. Jorma Markos kuoli sairauden uuvuttamana vuonna 2017 Kotkassa.

Jorma Markoksen tytär Terhi Matikainen on jatkanut isänsä uraa musiikillisissa jalanjäljissä laulajana ja lauluntekijänä.

## Diskografia
* Öinen kulkija (1980)
* Ikivihreitä vuosien varrelta (1981)
* Kauneimmat hetket (1983)
* Torero – Ayrton Senna (1995)

## Lähteet

## Aiheesta muualla
* Spotify  
*Kotisivu 
* 
* 
*
Apostolinen nuntiatuuri

**Apostolinen nuntiatuuri** on Pyhän istuimen suurlähetystöä vastaava diplomaattinen edustusto vieraassa valtiossa.

Sitä johtaa apostolinen nuntius, joka vastaa asemaltaan suurlähettilästä, ja sen muut diplomaatit ovat joko nuntiatuurineuvoksia tai -sihteerejä. Heillä on Vatikaanin kansalaisuus. He kaikki kuuluvat asemamaansa diplomaattikuntaan ja nauttivat diplomaattista koskemattomuutta. Apostolinen nuntius on kirkolliselta arvoltaan arkkipiispa, muut diplomaatit ovat taas pappeja, joskin heillä on tavallisesti monsignoren arvo. 

Useimmissa Euroopan ja Latinalaisen Amerikan valtioissa sekä lukuisissa muissa väestöltään katolisissa maissa apostolinen nuntius on aina diplomaattikunnan vanhin eli *doyen*.

## Historia

Historiassa käsite *apostolinen nuntiatuuri* esiintyy vasta 1400-luvun loppupuolella. Apostolisen nuntiuksen tehtävät ovat kuitenkin huomattavasti vanhemmat. Ensimmäiset paavin lähettiläistä, ns. *apokrisari*, toimivat Bysantin valtakunnan keisarin luona sekä edustivat paavia ekumeenisissa kirkolliskokouksissa jo 300-luvulla.

Paavi Klemens XI perusti 1701 Vatikaanin Paavillisen diplomaattiakatemian (), joka on vanhin yhä toimiva diplomaattiakatemia koko maailmassa.

Pyhä istuin tunnusti ensimmäisten joukossa Suomen itsenäisyyden 1918. Diplomaattiset suhteet solmittiin 1942. Apostolinen nuntiatuuri kaikkia Pohjoismaita varten toimii nykyisin Djursholmissa, Ruotsissa. Vuoteen 2000 samalla nuntiatuurilla oli huoneisto myös Helsingissä, osoitteessa Bulevardi 5.

Pyhän istuimen diplomatian historiassa ensimmäinen pohjoismaalainen on 1. nuntiatuurineuvos, prelaatti Tuomo T. Vimpari.

## Tehtävät

Apostolisessa nuntiatuurissa toimivat Pyhän istuimen diplomaatit edustavat paavia ja katolisen kirkon Vatikaanissa toimivaa keskushallintoa sekä suhteessa asemamaidensa katolisiin paikalliskirkkoihin eli hiippakuntiin että suhteissa valtionpäämiehiin ja hallituksiin tai vastaavasti kansainvälisissä järjestöissä, kuten Yhdistyneissä kansakunnissa tai Euroopan unionissa.

## Katso myös
* Luettelo Pyhän istuimen diplomaattisista edustustoista

## Lähteet

## Kirjallisuutta
* Joël Benoît d'Onorio, *Le Saint-Siège et le droit international* in *Le Saint Siège dans les relations internationales*, actes du colloque organisé les 29 et 30 janvier 1988 par le département des sciences juridiques et morales de l'Institut Portalis, Cujas & Cerf, Paris, 1989,
Gary Habermas

**Gary Robert Habermas** (s. 1950 Detroit, Michigan, Yhdysvallat) on yhdysvaltalainen teologi ja filosofi ja kristinuskon apologeetikko. Hän valmistui Tyndale Collegesta vuonna 1972, Detroitin yliopistosta 1973 ja filosofian tohtorina Michigan State -yliopistosta 1976. Väitöskirjassaan hän etsi historiallista pohjaa uskolle Jeesuksen ylösnousemukseen.

Habermas työskentelee Jerry Falwellin perustamassa Libertyn yliopistossa. 

Vuonna 1985 Habermas kävi Antony Flewin kanssa väittelyn, joka on julkaistu kirjassa *Did Jesus Rise from the Dead? The Resurrection Debate*. Tuomariston viidestä filosofista neljä piti Habermasia voittajana, ja yksi katsoi, että Habermas ja Flew olivat päätyneet tasoihin. Ammattimaisilta debattituomareilta Habermas sai kolme ja Flew kaksi ääntä. 

## Lähteet
Kalle Dalin

**Kalle Dalin** (s. 1975) on ruotsalainen suunnistaja ja Euroopan-mestari. Seuratasolla hän edustaa Leksands OK:ta.

Roskilden EM-kilpailuissa 2004 Dalin voitti pitkältä matkalta kultaa ja viestistä pronssia. Viestissä hänen kanssaan juoksivat Johan Modig ja Emil Wingstedt. Keskimatkalla hän sijoittui 18:nneksi. Samana vuonna Västeråsin MM-kilpailuissa hän sijoittui 28:nneksi pitkällä matkalla. Vuonna 2005 hän osallistui Aichin MM-kilpailuiden keskimatkalle, mutta hänet hylättiin finaalissa. Otepään EM-kilpailuissa 2006 Dalin sijoittui 13:nneksi pitkällä matkalla.

## Lähteet
Akimine Kamijō

**Akimine Kamijō** (, s. 13. syyskuuta 1975 Kanagawan prefektuuri, Japani) on japanilainen mangaka. 

Kamijō on tunnettu muun muassa mangasarjasta *[[Samurai Deeper Kyo]]*. 
Kamijō on käyttänyt Dōjinshien julkaisuun nimimerkkiä Meika Hatagashira ().

## Lähteet
Sirppivanga

**Sirppivanga** (*Falculea palliata*) on madagaskarilainen varpuslintu.

## Ulkonäkö
Aikuinen sirppivanga on kaksivärinen: selkäpuoli ja siivet ovat mustat, pää ja alapuoli valkoiset hienoisesti vaaleanpunaiseen vivahtaen. Sen harmaa nokka on pitkä ja sirppimäisesti alaspäin kaareva.

## Esiintyminen
Sirppivanga on Madagaskarilla kotoperäisenä esiintyvä lintulaji. Sen elinympäristön ala on 100&nbsp;000–1&nbsp;000&nbsp;000&nbsp;neliökilometriä.

## Ravinto
Pääosa sirppivangan pesimäaikaisesta ravinnosta koostuu sirkoista, torakoista, heinäsirkoista ja hämähäkeistä. Se etsii hyönteisiä kuolleiden puiden kaarnan ja oksien rakosista pitkän, kaarevan nokkansa avulla.

## Lähteet

## Aiheesta muualla
* avesphoto.com (kuvia)
Dōjinshi

**Dōjinshi** () on harrastelijoiden omakustanteena julkaisema japanilainen manga, visual novel tai muu luova teos, usein *doujinshikan* eli harrastelija-mangakan piirtämä fanisarjakuva. Siinä käytetään usein hyväksi tunnettujen sarjojen hahmoja, joita voidaan parodioida. Parodian suuntaan siirtymistä tapahtui 1980-luvulla. Tokiossa järjestetään puolivuosittain Comiket-tapahtuma, joissa harrastelijat myyvät tekemiään sarjakuvia. Samankaltaisia tapahtumia järjestetään ympäri Japania.

Lehtien lisäksi dōjin-kulttuuriin kuuluu muun muassa musiikkia ja videopelejä, jota on verrattu läntiseen indie-kehitykseen: lännessä indie-kehitystä kuvaa tavoite kaupalliseen menestykseen kun taas Japanissa dōjin-tuotokset voivat olla fanitribuutteja vakiintuneelle teokselle.

## Lähteet
Kutujoki (Vaala)

**Kutujoki** on yksi Oulujoen sivujoista Pohjois-Pohjanmaalla. Sen pituus on noin 17 kilometriä. Joki saa alkunsa Vaalan Otermanjärven länsipäästä Niskanselältä ja laskee Oulujokeen Järvenjärven, Välijoen, Keskijärven sekä Kankaanjoen kautta Vaalan Järvikylässä.

Joki on varsin tunnettu virkistyskalastajien parissa. Saaliskaloina ovat muun muassa harjus, kirjolohi, taimen, hauki ja ahven. Joki sopii myös melojille, ja sen varrella on useita laavuja ja nuotiopaikkoja. Jokivartta seurailee etelästä valtatien 22 suunnasta Petäjäkosken kalanviljelylaitokselle menevä tie ja siltä Naamankylään jatkuva metsäautotie. Joen suurimmat kosket Otermanjärvestä lähtien ovat Myllykoski (laavu), Louhikonkoski (nuotiopaikka), Saarikoski (laavu) ja Petäjäkoski. Petäjäkosken kalanviljelylaitoksen kohdalla kalastus on kielletty.

## Lähteet
1 Night in Paris

**1 Night in Paris** on vuonna 2004 julkaistu pornografinen video, jossa Paris Hilton ja hänen silloinen poikaystävänsä Rick Salomon harrastavat seksiä. Videota ei alun perin tarkoitettu julkaistavaksi, mutta siitä huolimatta se päätyi internetiin yleiseen jakeluun ja myöhemmin myös myyntiin. Elokuva on pääosin kuvattu yhdellä jalustalle asetetulla kameralla käyttäen pimeäkuvaustoimintoa.

## Taustaa

Vuonna 2003 internetiin vuosi samainen video, jolloin Salomon haastoi oikeuteen nauhoitusta levittäneen yhtiön ja Hiltonin perheen. Myöhemmin Salomon alkoi itse levittää nauhoitusta aikuisviihdeyhtiö Red Light District Videon kautta. *1 Night in Paris:sta* tuli myyntimenestys ja se voitti kolme pornoteollisuuden AVN-palkintoa vuonna 2005. Vuonna 2008 se voitti myös F.A.M.E-palkinnon kategoriassa ”Favorite Celebrity Sex Tape”.

## Lähteet
Hello, I Must Be Going!

**Hello, I Must Be Going!** on Phil Collinsin toinen studioalbumi. Se julkaistiin 1. marraskuuta 1982. 
## Kappaleet
Suluissa tekijät, ellei Phil Collins
# "I Don't Care Anymore" - 5:00
# "I Cannot Believe It's True" - 5:14
# "Like China" - 5:05
# "Do You Know, Do You Care?" - 4:57
# "You Can't Hurry Love" (Holland-Dozier-Holland) - 2:50
# "It Don't Matter to Me" - 4:12
# "Thru These Walls" - 5:02
# "Don't Let Him Steal Your Heart Away" - 4:43
# "The West Side" - 4:59
# "Why Can't It Wait 'Til Morning" - 3:01

## Kokoonpano
*Phil Collins - Laulu, rummut, lyömäsoittimet, koskettimet ym.
*Daryl Stuermer - kitarat
*John Giblin - basso  (kappaleissa 2,3,5 ja 8)
*Mo Foster - basso  (kappaleissa 6 ja 7)
*Michael Harris, Rahmlee Michael Davis - trumpetti
*Don Myrick - saxofoni
*Louis "Louie Louie" Satterfield - pasuuna
*Chester Thompson - rummut (kiertueella)
Kaisa Launela

**Kaisa Maria Launela** (s. 13. toukokuuta 1948 Kemijärvi) on entinen suomalainen keihäänheittäjä.

Launela sijoittui Méxicon 1968 olympialaisten keihäänheitossa kahdeksanneksi tuloksella 53,96&nbsp;metriä. Hän voitti vuonna 1966 tyttöjen epävirallisen Euroopan mestaruuden. Hän edusti Suomea yhdeksässä aikuisten maaottelussa ja saavutti niissä kolme lajivoittoa.

Seuratasolla Launela edusti Kemijärven Urheilijoita. Hän voitti Suomen mestaruuden vuosina 1964 ja 1968 sekä saavutti SM-hopeaa vuonna 1969 ja SM-pronssia vuonna 1966. Hän paransi Suomen ennätystä neljä kertaa vuosina 1964–1968, viimeisen kerran tulokseen 55,60&nbsp;metriä. Hän oli myös ensimmäinen 50 metrin ylittäjä Suomessa.

Kaisa Launelan kaksossisar Kirsti Launela oli myös keihäänheiton Suomen-mestari ja arvokisaedustaja. Myös hän on tehnyt keihäänheiton Suomen ennätyksen.

## Lähteet
* 
* 

## Aiheesta muualla
*
Neftjanik Almetjevsk

**Neftjanik Almetjevsk** () on venäläinen jääkiekkoseura, joka on kotoisin Tatarstanin tasavallan Almetjevskista. Seura pelaa Venäjän toiseksi korkeimmalla sarjatasolla VHL:ssa. Neftjanik toimii KHL-seura Ak Bars Kazanin farmijoukkueena. Joukkueen kakkosryhmä pelaa maan kolmanneksi korkeimmalla sarjatasolla RHL:ssa nimellä Sputnik Almetjevsk.

## Historia
Seura perustettiin vuonna 1965 nimellä *Sputnik Almetjevsk* Neuvostoliiton kolmannelle sarjatasolle Vtoraja Ligaan. Seura vaihtoi nimensä Neftjanikiksi vuonna 1986. Kaudeksi 1991–1992 seura nousi Pervaja Ligaan toiselle sarjatasolle, joka muuttui seuraavana vuonna Vysšaja Ligaksi. Neftjanik voitti toisen sarjatason mestaruuden 1998 ja 2000. Kauden 2000–2001 seura pelasi Venäjän pääsarjassa, mutta putosi takaisin toiselle tasolle.  VHL:n ensimmäisellä sarjakaudella 2010-2010 se sijoittui sarjassa toiseksi.

## Joukkue kaudella 2025–2026

### Valmennus & Joukkueenjohto
* **Päävalmentaja:** Artjom Anisimov 
* **Apuvalmentaja:** Valeri Belov 
* **Apuvalmentaja:** Mihail Sarmatin 
* **Maalivahtivalmentaja:** Denis Franskevitš 
* **Videovalmentaja:** Ilmir Gulov 
* **Fysiikkavalmentaja:** Dmitri Almjašev 
* **Huoltopäällikkö:** Sergei Kavera 
* **Puheenjohtaja:** Rinat Šafigullin 
* **Toimitusjohtaja:** Rustem Gatin 
* **Urheilutoimenjohtaja:** Igor Fadejev 
* **Joukkueenjohtaja:** Konstantin Kosolov 

*Lähde: EliteProspects*

## Lähteet

## Aiheesta muualla
*Seuran kotisivut
China National Offshore Oil Corporation

**China National Offshore Oil Corporation** (lyh. **CNOOC**; ; pinyin: Zhōngguó Háiyáng Shíyóu Zǒnggōngsī) on vuonna 1982 perustettu Kiinan valtionyhtiö ja maansa suurin öljyn- ja kaasuntuottajakonserni. Se hyödyntää ja etsii raakaöljyä ja maakaasua Kiinan rannikolla, tytäryhtiöineen myös muualta maailmassa. CNOOC-konserni sisältää myös insinööripalveluja, öljynjalostusta ja jalostustuotteiden myyntiä, sekä rahoituspalveluja. Yhtiöllä on liiketoimintaa 40 maassa ja liikevaihdosta yli 40 prosenttia tulee ulkomaisista toiminnoista. Noin 51&nbsp;000 hengen henkilökunnasta 86&nbsp;% on kansainvälisissä tehtävissä. Yhtiön kotipaikka on Peking. Yhtiö on Kiinan valtioneuvoston valvontakomission (SASAC) suorassa ohjauksessa.

## Pörssinoteerattuja tytäryhtiöitä: CNOOC Ltd ja COSL
Yhtiön keskeinen tytäryhtiö CNOOC Limited on vuonna 1999 perustettu suuri pörssinoteerattu holdingyhtiö (HKSE, NYSE, TSE), joka sijoittui maailman suurimpien julkisesti noteerattujen yhtiöiden Forbes Global 2000 -listauksessa (2015) Kiinan 16. suurimmaksi ja maailman 103. suurimmaksi yhtiöksi. CNOOC Ltd:llä on runsas 21&nbsp;000 työntekijää.  Talouslehti Fortunen saman vuoden Global 500-listalla CNOOC Ltd sai maailmanlaajuisesti sijaluvun 72. Vuonna 2014 yhtiön liikevaihto oli 99,262 ja nettovoitto 8,592 miljardia USD.

CNOOC-konsernin tytäryrityksistä myös China Oilfield Services Limited  (COSL) noteerataan pörssissä (SSE ja HKSE).

## Myanmar
Arakan Oil Watch -järjestön mukaan CNOOC-konserni on etsinyt öljyä Myanmarin Ramree-saarella vuodesta 2005 lähtien. Yhteistyössä Myanmarin sotilashallinnon kanssa yritys takavarikoi viljelymaata ja saastutti öljynetsinnässään maata ja vesistöjä. Paikalliset asukkaat ajettiin mailtaan ilman varoitusta. He jäivät ilman elinkeinoa ja omaisuutta. Kyläläiset hyökkäsivät sittemmin kiinalaisyhtiön porausalueelle. Sen seurauksena Myanmarin armeija ajoi 70 asukasta alueelta. Osa pakeni Thaimaahan ja Malesiaan.
 
Ruotsin TV:n mukaan elokuussa 2009 Ruotsissa eläkevakuutusyhtiöt Folksam ja AMF ja pankit Swedbank, SEB, Handelsbanken ja Nordea olivat tuolloin sijoittaneet CNOOC-konserniin.

## Katso myös
* China National Petroleum Corporation ja sen tytäryhtiö PetroChina.
* Sinopec

## Lähteet

## Aiheesta muualla
Hallinnointikoodi

**Hallinnointikoodi** tai **yhtiön hallinnointi** () koostuu prosesseista, tavoista, toimintaperiaatteista, laeista ja instituutioista, jotka vaikuttavat tapaan, jolla yritystä ohjataan, hallinnoidaan ja kontrolloidaan. Käsitteeseen sisältyvät myös suhteet tärkeiden toimijoiden kanssa sekä yhtiön tavoitteet, joita viisaalla hallintotavalla tavoitellaan.

## Katso myös
*Hyvä hallintotapa
*Yritysten hallinnointi- ja johtamisjärjestelmä
*Tilintarkastaja
Kirsti Launela

**Kirsti Tarja Launela** (s. 13. toukokuuta 1948 Kemijärvi) on entinen suomalainen keihäänheittäjä.

Launela sijoittui Helsingin EM-kilpailuissa 1971 keihäänheiton karsinnassa 15:nneksi eikä selviytynyt loppukilpailuun. Hän edusti Suomea 14 maaottelussa vuosina 1966–1972.

Seuratasolla Launela edusti Kemijärven Urheilijoita. Hän voitti Suomen mestaruuden vuosina 1970, 1971 ja 1972 sekä saavutti SM-hopeaa vuosina 1966 ja 1968. Hän heitti vuonna 1971 Suomen ennätyksen 56,48&nbsp;metriä.

Kirsti Launelan kaksossisar Kaisa Launela oli myös keihäänheiton Suomen-mestari ja arvokisaedustaja.

## Lähteet
* 

## Aiheesta muualla
*
Luettelo keihäänheiton Suomen mestareista

Tämä on **luettelo keihäänheiton Suomen mestareista**. Keihäänheiton Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1924 asti kilpailtiin yhteistuloskilpailut. Vuodesta 1914 lähtien on kilpailtu yhden käden mestaruuksista. Vuosina 1914–1924 kilpailtiin siis sekä yhden käden että molempien käsien kilpailut. Naiset ovat kilpailleet Suomen mestaruudesta vuodesta 1945 lähtien.

## Mestaruudet
**Miehet** (** = Molempien käsien yhteistuloskilpailu*) (yht. 129)
* 8 – Matti Järvinen, Seppo Räty, Tero Pitkämäki
* 7 – Urho Peltonen* (mestaruuksista 5 yhteistuloskilpailuissa), Paavo Johansson* (3)
* 6 – Yrjö Nikkanen, Aki Parviainen
* 5 – Yrjö Ekqvist* (3), Tapio Rautavaara, Jorma Kinnunen, Hannu Siitonen
* 4 – Toivo Hyytiäinen, Pauli Nevala, Lassi Etelätalo
* 3 – Julius Saaristo*, Eino Penttilä, Antti Ruuskanen, Oliver Helander
* 2 – Toivo Elo* (1), Jonni Myyrä, Olavi Kauhanen, Väinö Kuisma, Seppo Hovinen, Pentti Sinersaari, Tapio Korjus, Juha Laukkanen
* 1 – Oiva Jääskeläinen*, Einar Sahlstein*, Kalle Aaltonen*, Juho Halme, Eero Ihanamäki, Soini Nikkinen, Jouko Rantanen, Erkki Ahvenniemi, Aimo Aho, Antero Puranen, Esa Utriainen, Antero Toivonen, Arto Härkönen, Tero Saviniemi, Sami Saksio, Tero Järvenpää, Teemu Wirkkala, Ari Mannio, Toni Keränen

**Naiset** (yht. 81)
* 7 – Tiina Lillak, Mikaela Ingberg
* 6 – Heli Rantanen
* 5 – Raija Mustonen, Oona Sormunen
* 4 – Elsa Backus, Paula Tarvainen
* 3 – Kaisa Parviainen, Kirsti Launela, Arja Mustakallio, Tuula Laaksalo, Sanne Erkkola
* 2 – Aino Aalto, Mirja Rekola, Sirpa Toivola, Kaisa Launela, Pirjo Kumpulainen, Päivi Alafrantti, Jenni Kangas, Heidi Nokelainen, Anni-Linnea Alanen
* 1 – Regina Marjanen, Terttu Sarkkinen, Kaarina Koivuniemi, Margit Papunen, Ritva Metso, Sisko Kopiloff, Helena Laine, Kirsi Ahonen, Sanni Utriainen, Emilia Karell

## Vuosittain

## Lähteet
* 1907–1959: 
* 1960–2006: http://www.gbrathletics.com/nc/fin.htm
* 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

### Viitteet